聯邦德國既得美援，復以國策謀劃，雖官府擁工肆，唯必從市場經濟之法；又授民以權，以福利濟民所急，遂拒一黨專政復見於西德。德意志本彊於科技，西府更領各部互協，配以實利襄助企業，以精管事、求創新。教育之事，尤重專職、工學；至一九七〇年，大學肄業者達四十一萬，佔口千中逾六，竟增三十萬餘。西德因內、外之助，終中興於歐羅巴，尤在東德之右，且立於七大工業國之林。時人異之，歎曰萊茵河奇蹟。